Title: ประกาศกระทรวงมหาดไทย เรื่อง กำหนดรายชื่อประเทศที่ผู้ถือหนังสือเดินทางหรือเอกสารใช้แทนหนังสือเดินทาง ซึ่งเข้ามาในราชอาณาจักรเป็นการชั่วคราวเพื่อการท่องเที่ยวได้รับการยกเว้น การตรวจลงตรา และให้อยู่ในราชอาณาจักรได้ไม่เกินสามสิบวัน (ฉบับที่ 4)

ประกาศกระทรวงมหาดไทย

ประกาศกระทรวงมหาดไทย
เรื่อง
กำหนดรายชื่อประเทศที่ผู้ถือหนังสือเดินทางหรือเอกสารใช้แทนหนังสือเดินทาง
ซึ่งเข้ามาในราชอาณาจักรเป็นการชั่วคราวเพื่อการท่องเที่ยวได้รับการยกเว้น
การตรวจลงตรา
และให้อยู่ในราชอาณาจักรได้ไม่เกินสามสิบวัน
(ฉบับที่
๔)

ตามที่ได้มีประกาศกระทรวงมหาดไทย
ฉบับลงวันที่ ๑ ตุลาคม พ.ศ. ๒๕๔๕ (ฉบับที่ ๒) ลงวันที่
๒๐ ธันวาคม พ.ศ. ๒๕๔๕ และ (ฉบับที่ ๓) ลงวันที่ ๑๘ ตุลาคม พ.ศ. ๒๕๔๗
กำหนดรายชื่อประเทศที่ผู้ถือหนังสือเดินทางหรือเอกสารใช้แทนหนังสือเดินทางซึ่งเข้ามาในราชอาณาจักรเป็นการชั่วคราวเพื่อการท่องเที่ยวได้รับการยกเว้นการตรวจลงตราและให้อยู่ในราชอาณาจักรได้ไม่เกินสามสิบวัน
นั้น

บัดนี้
เป็นการสมควรกำหนดรายชื่อประเทศที่ผู้ถือหนังสือเดินทางหรือเอกสารใช้แทนหนังสือเดินทางซึ่งเข้ามาในราชอาณาจักรเป็นการชั่วคราวเพื่อการท่องเที่ยวโดยได้รับการยกเว้นการตรวจลงตราและให้อยู่ในราชอาณาจักรได้ไม่เกินสามสิบวันเพิ่มเติม
เพื่อให้เหมาะสมและสอดคล้องกับสถานการณ์ปัจจุบัน

อาศัยอำนาจตามความในข้อ ๑๓
วรรคหนึ่ง (๓) (ก) แห่งกฎกระทรวงกำหนดหลักเกณฑ์ วิธีการ และเงื่อนไขในการตรวจ
การยกเว้น และการเปลี่ยนประเภทการตรวจลงตรา พ.ศ. ๒๕๔๕ ซึ่งออกตามความในมาตรา ๑๒
(๑) แห่งพระราชบัญญัติคนเข้าเมือง พ.ศ. ๒๕๒๒ รัฐมนตรีว่าการกระทรวงมหาดไทย
โดยความเห็นชอบของคณะรัฐมนตรี เมื่อวันที่ ๑๔ ธันวาคม พ.ศ. ๒๕๔๗ ออกประกาศไว้
ดังต่อไปนี้

ข้อ ๑ 
ให้กำหนดรายชื่อประเทศที่ผู้ถือหนังสือเดินทางหรือเอกสารใช้แทนหนังสือเดินทางซึ่งเข้ามาในราชอาณาจักรเป็นการชั่วคราวเพื่อการท่องเที่ยวได้รับการยกเว้นการตรวจลงตราและให้อยู่ในราชอาณาจักรได้ไม่เกินสามสิบวัน
เพิ่มเติม จำนวน ๑ ประเทศ ดังนี้
สาธารณรัฐไอซ์แลนด์
(Iceland : Republic of Iceland)

ข้อ ๒[๑]  ประกาศนี้ให้ใช้บังคับเมื่อพ้นกำหนดสามสิบวันนับแต่วันประกาศใน
ราชกิจจานุเบกษาเป็นต้นไป

ประกาศ ณ วันที่ ๖ พฤษภาคม พ.ศ. ๒๕๔๘
พลตำรวจเอก ชิดชัย  วรรณสถิตย์
รัฐมนตรีว่าการกระทรวงมหาดไทย

สุนันทา/จัดทำ
๒๙ กรกฎาคม ๒๕๔๘

ฐิติพร/ปรับปรุง
๙ พฤศจิกายน ๒๕๕๘

[๑] ราชกิจจานุเบกษา เล่ม ๑๒๒/ตอนพิเศษ ๔๔ ง/หน้า ๙/๒๑ มิถุนายน ๒๕๔๘